Diari Oficial de la Generalitat Valenciana


Sumari del DOGV 9138, del 29-07-2021 (2021/8064)

RESOLUCIÓ de 22 de juliol de 2021, del rector de la Universitat Politècnica de València, per la qual es disposa la publicació d'una ampliació de l'oferta d'ocupació pública del personal docent i investigador per a l'any 2021.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9138

Data del DOGV
:   29-07-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/8064


Data del document
:   22-07-2021

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 22 de juliol de 2021, del rector de la Universitat Politècnica de València, per la qual es disposa la publicació d'una ampliació de l'oferta d'ocupació pública del personal docent i investigador per a l'any 2021. [2021/8064]  
Publicada en el Diari Oficial de la Generalitat Valenciana, amb data 16 de juny de 2021, la Resolució d'aquest Rectorat, de 9 de juny de 2021, per la qual es publicava l'oferta d'ocupació pública del personal docent i investigador per a l'any 2021, es va rebre un escrit, del dia 16 de juny actual, de la Direcció General de Costos de Personal del Ministerio de Hacienda, pel qual es comunicava a aquesta universitat la intenció d'interposar recurs contenciós administratiu contra la resolució esmentada, en considerar-la contrària a la normativa bàsica sobre oferta d'ocupació pública per a 2021 pels motius que en l'escrit s'exposaven.  
  
A fi de donar resposta a aquest requeriment, aquesta universitat ha tramitat una ampliació de l'oferta d'ocupació pública per a ampliar el nombre de places destinades a la incorporació de personal docent i investigador que haja obtingut el certificat I3 dins del marc del programa «Ramón y Cajal», que passen de les 10 inicialment oferides a les 11 que s'indiquen en el requeriment del Ministerio de Hacienda.  
  
Així mateix, s'inclou en l'ampliació de l'oferta esmentada una nova plaça de professorat titular d'universitat, adscrita al Departament d'Escultura, àrea de coneixement Escultura, que estava pendent en la resolució inicial, en requerir l'expedient corresponent d'actuacions posteriors a la data d'aprovació de l'oferta inicial pel Consell de Govern.  
  
De conformitat amb tot l'anterior, després d'acord sobre aquest tema en la mesa de negociació del personal docent i investigador d'aquesta universitat, el Consell de Govern d'aquesta Universitat Politècnica de València ha aprovat, en reunió de data 22 de juliol de 2021, una ampliació de l'oferta d'ocupació pública del personal docent i investigador per a l'any 2021, per a incloure les dues (2) noves places que s'han detallat.  
  
En virtut de l'exposició anterior, resolc:  
  
Primer. Oferta d'ocupació pública per a l'any 2021  
Publicar una modificació en la Resolució d'aquest Rectorat, de 9 de juny de 2021, per la qual es disposa la publicació de l'oferta d'ocupació pública de personal docent i investigador per a l'any 2021, que contenia inicialment setanta-dues places (72) en el contingent d'accés lliure, i ampliar la relació en aquest contingent per a incloure dues places (2) addicionals, amb el detall següent:  
En conseqüència, l'oferta d'ocupació pública de personal docent i investigador per a l'any 2021 contindrà setanta-quatre places (74) Per a accés lliure, vint-i-tres places (23) que se cedeixen a altres universitats i quaranta-una places (41) Per a accés per promoció interna.  
  
Universitat Número  
Places d'accés lliure 74  
Cessió de taxa reposició a Universitat Jaume I 11  
Cessió de taxa reposició a Universitat Miguel Hernández 12  
Places per a accés promoció interna 41  
  
  
  
Segon. Efectes  
Aquesta resolució esdevé efectiva a partir de l'endemà de la publicació en el Diari Oficial de la Generalitat Valenciana.  
  
València, 22 de juliol de 2021.- El rector: José Esteban Capilla Romá.